CELEX: 62011TN0481
Language: sl
Date: 2011-09-06 00:00:00
Title: Zadeva T-481/11: Tožba, vložena 6. septembra 2011 – Španija proti Komisiji

29.10.2011   
            
            
               SL
            
            
               Uradni list Evropske unije
            
            
               C 319/25
            
         Tožba, vložena 6. septembra 2011 – Španija proti Komisiji
   (Zadeva T-481/11)
   2011/C 319/53
   Jezik postopka: španščina
   
      Stranki
   
   
      Tožeča stranka: Kraljevina Španija (zastopnik: A. Rubio González)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Prilogo I, Del 2(VI)(D), peta alineja, Izvedbene uredbe Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave razglasi za nično in
            
         
               —
            
            
               toženi instituciji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v podporo svoji tožbi navaja pet razlogov.
   
               1.
            
            
               Prvi razlog temelji na kršitvi načela hierarhije pravnih norm.
               
                           —
                        
                        
                           Tožeča stranka v zvezi s tem navaja, da je izpodbijana uredba v nasprotju z določbami iz člena 113(2)(a) Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1).
                        
                     
         
               2.
            
            
               Drugi razlog temelji na zlorabi pooblastil.
               
                           —
                        
                        
                           Tožeča stranka v zvezi s tem navaja, da je Komisija pri sprejetju izpodbijanega akta ravnala z odločnim namenom dosege drugačnih ciljev od navedenih, pri čemer se je oddaljila od veljavnega ureditve, ki jo je sprejela Gospodarska komisija Združenih narodov za Evropo (UN/ECE).
                        
                     
         
               3.
            
            
               Tretji razlog temelji na kršitvi obveznosti obrazložitve.
               
                           —
                        
                        
                           Tožeča stranka v zvezi s tem navaja, da izpodbijani akt vsebuje nejasno obrazložitev, ki utemeljuje odločitev, nasprotno tisti, ki je bila končno sprejeta.
                        
                     
         
               4.
            
            
               Četrti razlog temelji na kršitvi načela enakosti.
               
                           —
                        
                        
                           Tožeča stranka v zvezi s tem navaja, da izpodbijani akt za agrume neupravičeno določa strožje pogoje trženja kot za ostalo sadje in zelenjavo.
                        
                     
         
               5.
            
            
               Peti razlog temelji na kršitvi načela sorazmernosti.
               
                           —
                        
                        
                           Tožeča stranka v zvezi s tem navaja, da izpodbijani akt določa strožji pogoj za etiketiranje na podlagi netočnih razlogov, ki ne morejo utemeljiti končno sprejete odločitve.
                        
                     
         
      (1)  UL L 299, str. 1/49; nazadnje spremenjena z Uredbo Komisije (EU) št. 513/2010 z dne 15. junija 2010 (UL L 150, str. 40) in Uredbo (EU) št. 1234/2010 Evropskega parlamenta in Sveta z dne 15. decembra 2010 (UL L 346, str. 11).